# Dunavarsány

### A Wikipédiából, a szabad lexikonból.

Koordináták: é. sz. 47.28288° k. h. 19.06636°

Dunavarsány
Régió | Közép-Magyarország
Megye | Pest
Kistérség | Ráckevei
Rang | város
Terület | 22,52 km²
Népesség

- Összesen: 6500 fő (2004)
- Népsűrűség: 267,41 fő/km²

Irányítószám | 2336
Körzethívószám | 24
Térkép é. sz. 47.28288° k. h. 19.06636° | település Mo. térképén

Dunavarsány város Pest megyében, a Ráckevei kistérségben. Állandó lakosainak száma körülbelül 6500 fő , a munkanélküliségi rátája igen kedvező, 2,85% (2005. június)

## [szerkesztés] Fekvése

Dunavarsány Magyarország centrumában, a Kis-Duna bal partján, Budapest déli peremétől mintegy 12 km-re helyezkedik el.

## [szerkesztés] Története

Bár a község címerében a varsa, mint halászeszköz szerepel, a település nevét - a kutatások szerint - a hasonló nevű alán eredetű néptörzs töredéktől kapta, akik a magyar honfoglalókkal együtt érkeztek e tájra.

Első írásos említése 1269-ből való. A korábbi Árpád-kori falu a tatárjárás idején elnéptelenedett. A falut és környékét V. István 1270-ben a nyúl-szigeti apácáknak adományozta.

A középkorban gyéren lakott terület Hunyadi János kormányzósága idején Fejér megyéből átkerült Pest-Pilis-Solt vármegyéhez. A török hódoltság után I. Lipót császár thüringiai svábokat telepített a környékre. Varsány falu a 19. század közepétől lett a taksonyiak birtoka, önállóságát 1946-ban nyerte vissza.

Dunavarsány legújabbkori történelme viszonylag rövid, de ezen idő alatt rendkívül dinamikusan fejlődő település (1854-ben mindössze 146 lakosa volt az akkori Varsány pusztának, de még 1900-ban is csak 284). Fejlődése különösen az utolsó évtizedben gyorsult fel. A '90-es évek elejétől épült ki a közművek túlnyomó többsége (víz, gáz, telefon, szennyvízcsatorna-hálózat), amely beruházások zömét Dunavarsány koordinálta a kistérségben. A település intézményhálózata a teljes alapellátást biztosítja lakóinak, de vannak emelt szintű ellátást biztosító intézmények és szervezetek is Dunavarsányban (pl. művészeti iskola, általános iskola speciális tagozata, idősek átmeneti otthona ). Országos jelentőségű intézmény a Népstadion és Intézményei Dunavarsányi Edzőtábora, amely a Duna-parton jelentős sportcentrum.

Dunavarsány a hazai kapcsolatokon túl a nemzetközi kapcsolatait is igyekszik ápolni. 1999 nyarán, több éves bemutatkozás, ismerkedés után került sor a testvérvárosi szerződés aláírására a németországi Gemmingennel, majd 2002. március 15-én a szlovákiai Szalóccal.

Közel ezer éves múltja után Dunavarsányt 2004. szeptember 18-án várossá avatták, amelyet méltóan ünnepelt meg az új város lakossága.

## [szerkesztés] Nevezetességei

Dunavarsányi templom

A város természeti értékei következtében jelentős idegenforgalommal rendelkezik. A festői Duna-parti üdülőhelyek és a mesterségesen kialakított bányatavak, a hétvégi turizmust is vízpart kellemes pihenési, szórakozási lehetőséget biztosít a településre látogatóknak. A Domariba-sziget menti úszóláptól alig néhány száz méterre már szélfútta homokdombokat találunk. A Duna-ág melletti Domariba-sziget hagyományos horgászhely, szép nyaralóházakkal, horgászállásokkal. Északi csúcsához csatlakozik a védett 10 hektáros úszóláp, amely nemcsak ritka növények élőhelye, de látható itt fiókáit nevelő búbosvöcsök, többféle gém, hallható a nádirigó és a nádi tücsökmadár éneke is.

- A pápa szobor:

1992. június 8-án avatták fel Győrfy Sándor Munkácsy Mihály-díjas szobrászművész XXIII. János pápa szobrát amely azóta is a katolikus templom előtti téren található meg. [1]

- Boldog Gizella és Szent László szoborcsoport:

[2] [3]

- A katolikus templom:

[4] [5]

- A Remény szobor

2004-ben avatták fel Nagyvarsányban Monori Sebestyén Remény című szobor alkotását. (kép)

- A Petőfi szobor:

[6]

- Az Erkel Ferenc Művészeti Iskola (Zeneiskola)

[7]

- A Hősök tere

[8] [9][10]

## [szerkesztés] Külső hivatkozások

- Dunavarsány Önkormányzata
- Lap.hu Dunavarsány
- Térkép Kalauz - Dunavarsány
- Légifotók Dunavarsányról

Pest megye városai
Abony · Albertirsa · Aszód · Budakeszi · Budaörs · Cegléd · Dabas · Dunaharaszti · Dunakeszi · Dunavarsány · Érd · Fót · Göd · Gödöllő · Gyál · Gyömrő · Kistarcsa · Monor · Nagykáta · Nagykőrös · Nagymaros · Ócsa · Örkény · Pécel · Pilis · Pilisvörösvár · Pomáz · Ráckeve · Százhalombatta · Szentendre · Szigethalom · Szigetszentmiklós · Szob · Tököl · Tura · Üllő · Vác · Vecsés · Veresegyház · Visegrád

A lap eredeti címe "http://hu.wikipedia.org../../../d/u/n/Dunavars%C3%A1ny.html"

Kategóriák: Magyarország városai | Pest megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Svenska